OpenLLM-France/wikimedia huggingface dataset:
# El año de la garrapata

El año de la garrapata és una pel·lícula espanyola dirigida per Jorge Coira el 2004, i protagonitzada per Víctor Clavijo, Javier Veiga, Félix Gómez, María Vázquez, Verónica Sánchez i Camila Bossa. Fou estrenada en gallec com a O ano da carracha.

## Sinopsi

"Buscar feina, buscar un pis, casar-me, abonar-me al Plus, tenir fills, criar panxa, perdre el pèl i palmar. Ostres! No dic que estigui malament, però jo tinc altres plans". Són paraules de Fran (Félix Gómez), un jove que acaba d'acabar la carrera i vol allargar el més possible la possibilitat de viure dels seus pares. Es veu abocat a entrar en el mercat laboral, però s'hi resisteix. Fran passa el major temps possible amb la seva xicota Ana (Verónica Sánchez), una noia tranquil·la que li dona total llibertat. Ella està en el seu últim any de doctorat i, malgrat que no ho vol reconèixer, té una visió més tradicional de la vida. Fran té dos amics amb els quals l'uneix les ganes de passar-s'ho bé, d'una banda el dimoniet Morgan (Javier Veiga), una mica més gran que ell i un autèntic tronera, i l'angelet Lito (Víctor Clavijo), que li aconsella que abans de balafiar per aquí, cal tenir el futur resolt. Però a Fran semblen convèncer-ho més les teories i els consells de Morgan, que té un pla per a continuar gaudint de la vida: convertir-se en una perfecta paparra, en un paràsit social.

## Repartiment

* Félix Gómez com a Fran
* Javier Veiga com a Morgan
* Verónica Sánchez com a Ana
* María Vázquez com a Patricia
* Víctor Clavijo com a Lito
* Camila Bossa com a Rosa
* Mela Casal com a mare de Fran
* Celso Parada com a pare de Fran
* Josefina Gómez com a àvia de Fran
* Rosa Álvarez com a amiga de Morgan
* Elina Luaces com a Mare de Morgan
* Manuel Millán Vázquez com a home 1
* Mariana Carballal com a Muller 1
* Ernesto Ferro com a home 2
* Marta Pazos com a Laura
* Xosé Manuel Olveira "Pico" com a Director
* Luis Zahera com a encarregat de motivació
* Xulio Abonjo
* César Goldi
* Alberto Mourelos
* Avelina Vázquez

## Premis

* 3a edició dels Premis Mestre Mateo
** Millor film
** Millor direcció (Jorge Coira)
** Millor interpretació masculina protagonista (Javier Veiga)
** Millor interpretació femenina secundaria (Camila Bossa)
** Millor interpretació masculina secundària (Luis Zahera)
** Millor direcció de producció (Xabier Eirís)
** Millor muntatge (Guillermo Represa)

## Referències

* ↑ El año de la garrapata a Fotogramas
* ↑ El año de la garrapata a cineuropa.org
* ↑ El año de la garrapata, de Jorge Coira, fue la gran triunfadora de los Premios del Audiovisual Gallego Mestre Mateo 2004, Galicia Digita, 21 de març de 2005

## Enllaços externs

* Fragment de la pel·lícula a YouTube
# Federació de Sindicats Cristians Luxemburguesos

La Federació de Sindicats Cristians Luxemburguesos (LCGB) (luxemburguès: Lëtzebuerger Chrëschtleche Gewerkschaftsbond, francès: Confédération Luxembourgeoise des Syndicats chrétiens) és una federació sindical a Luxemburg, activa des del 1921. L'LCGB es regeix pels principis de la doctrina social cristiana. Això es reflecteix també al lemma del sindicat: «Home al Centre de la nostra acció».
Per la pertinença, la Federació és la segona més gran central sindical del país, amb al voltant de 42.000 membres. Té la seu a la vora de l'estació de trens de Luxemburg a la ciutat de Luxemburg.

## Escala internacional, europeu i regional

A l'escala internacional, la LCGB està afiliada a la Confederació Sindical Internacional (CSI) i a la Confederació Europea de Sindicats (CES).
A l'escala regional CSI Sarre-Lor-Lux/Trèves-Palatinat occidental, de l'IRS 3 Frontières i de la Plateforme syndicale de la Grande Région (PSGR). Com a tal, dos eurodiputats estan treballant a LCGB.

## Llista de presidents nacionals

* Patrick Dury (2011-)
* Robert Weber (1996–2011)
* Marcel Glesener (1980–1996)
* Jean Spautz (1967–1980)
* Pierre Schockmel (1967)
* Léon Wagner (1951–1966)
* Jean-Baptiste Rock (1938–1951)
* Mathias Dossing (1924–1938)
* Michel Wolff (1921–1924)

## Referències

* 1 2 «Le LCGB se présente» (en francès). LCGB. Arxivat de l'original el 2015-10-10. [Consulta: 24 agost 2015].
# Napaskiak

Napaskiak és una població dels Estats Units a l'estat d'Alaska. Segons el cens del 2007 tenia 391 habitants.

## Demografia

Segons el cens del 2000, Napaskiak tenia 390 habitants, 82 habitatges, i 70 famílies La densitat de població era de 43,4 habitants/km².
Dels 82 habitatges en un 56,1% hi vivien nens de menys de 18 anys, en un 59,8% hi vivien parelles casades, en un 18,3% dones solteres, i en un 14,6% no eren unitats familiars. En el 13,4% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,76 i el nombre mitjà de persones que vivien en cada família era de 5,24.
Per edats la població es repartia de la següent manera: un 43,6% tenia menys de 18 anys, un 10,3% entre 18 i 24, un 27,7% entre 25 i 44, un 11,8% de 45 a 60 i un 6,7% 65 anys o més.
L'edat mediana era de 22 anys. Per cada 100 dones hi havia 104,2 homes. Per cada 100 dones de 18 o més anys hi havia 96,4 homes.
La renda mediana per habitatge era de 31.806 $ i la renda mediana per família de 32.083 $. Els homes tenien una renda mediana de 25.469 $ mentre que les dones 25.000 $. La renda per capita de la població era de 8.162 $. Aproximadament el 16,9% de les famílies i el 20,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Napaskiak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Napaskiak». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# The Treasure of the Amazon

The Treasure of the Amazon és una pel·lícula d'aventures mexicano-estatunidenca estrenada el 1985, dirigida pel mexicà René Cardona Jr. i protagonitzada per Stuart Whitman, Donald Pleasence i Bradford Dillman. És ambientada a la selva de l'Amazònia.

## Argument

A l'Amazònia dos antics minaires i un aventurer sense escrúpols s'associen per cercar un tresor de diamants. En el curs de la recerca Durant l'operació, s'adonen que fins i tot un antic jerarca nazi i tres joves geòlegs estan interessats a prendre possessió del preciós botí. Tots aquests investigadors aviat es trobaran davant d'enormes dificultats degut a les bèsties salvatges de la jungla i després passant a tribus indígenes, talladors de caps i menjadors de carn humana, sense excloure la lluita entre ells per guanyar la immensa fortuna.

## Repartiment

* Stuart Whitman: Gringo
* Donald Pleasence: Klaus Fromberg
* Bradford Dillman: Clark, Pilot
* John Ireland: Sacerdot
* Sonia Infante: Morinba
* Emilio Fernández: Paco
* Pedro Armendáriz Jr.: Falco Zapata
* Jorge Luke: Haro
* Ann Sidney: Barbara
* Clark Jarrett: Dick
* Hugo Stiglitz: Capità

## Producció

La pel·lícula va ser dirigida, escrita (amb Jacques Wilson) i produïda per Jacques Wilson per la Star World Productions i la Real Internacional i rodada a Chiapas, als Estudios Churubusco Azteca a Ciutat de Mèxic, a Tlaxcala i a Tuxtla Gutiérrez, a Mèxic el 12 d'cctubre de 1983.

## Distribució

La pel·lícula fou distribuïda amb el títol The Treasure of the Amazon als Estats Units el 1985 en VHS per All-American Video.

## Referències

* ↑ «IMDb - Cast e crediti completi».
* 1 2 «IMDb - Crediti per le compagnie».
* ↑ «IMDb - Luoghi delle riprese».
* ↑ «IMDb - Box office / incassi».
* ↑ «IMDb - Date di uscita».
# Gary Gygax

Ernest Gary Gygax (Chicago, 27 de juliol de 1938 – Lake Geneva (Wisconsin), 4 de març de 2008) fou un escriptor i autor de jocs nord-americà, conegut per ser el co-creador de Dungeons & Dragons juntament amb Dave Arneson. Sovint se'l descriu com el pare de D&D.
Els anys 60 Gygax creà una organització de clubs de jocs de guerra i fundà la convenció de jocs Gen Con. El 1972 ajudà a desenvolupar Chainmail, un joc de guerra de miniatures ambientat amb armament medieval. Va co-fundar la companyia Tactical Studies Rules (TSR, Inc.) amb el seu amic de la infància Don Kaye el 1973. L'any següent va crear D&D juntament amb Arneson, que expandia Chainmail i incloïa elements de les històries fantàstiques que li encantaven de petit. Aquell mateix any va fundar The Dragon, una revista sobre el joc que acabaven de crear. El 1977 Gygax començà a treballar en una versió més entenedora del joc, anomenada Advanced Dungeons & Dragons. Gygax va dissenyar múltiples manuals pel sistema de joc, així com bastantes aventures prefabricades anomenades "modules" que proporcionaven al Dungeon Master consells i idees per dirigir un cert escenari. El 1983 va treballar per llicenciar la línia de productes D&D a fer una sèrie de còmics, que resultaria exitosa.

## Referències

* ↑ Rausch, Allen. «Gary Gygax Interview – Part I (pàgina 1)». GameSpy, 2004. Arxivat de l'original el 4 d’octubre 2008. [Consulta: 21 juliol 2014].
* ↑ Winter, Steve; et al. 30 Years of Adventure: A Celebration of Dungeons & Dragons. Wizards of the Coast, octubre 2004. ISBN 0-7869-3498-0.
* ↑ Alsop II, Stewart. «TSR Hobbies Mixes Fact and Fantasy». Inc., 01-02-1982. [Consulta: 21 juliol 2014].
* ↑ Hoffmann, Frank W.; Bailey, William G. Sports & Recreation Fads. Haworth Press, 1991, p. 109. ISBN 1-56024-056-3.
* ↑ Kask, Tim «In the Cauldron». The Strategic Review. TSR, Inc. [Lake Geneva], #5, 01-12-1975, pàg. 2, 8.
# Gary Herbert

Gary Richard Herbert (American Fork, Utah, 7 de maig de 1947) és un polític estatunidenc del Partit Republicà. Entre l'agost del 2009 i el gener del 2021 va ocupar el càrrec de governador de Utah.

## Referències

* ↑ Poffer, C. «WATCH: Gov. Herbert gives final address as governor of Utah» (en anglès). ABC4, 28-12-2020. [Consulta: 5 juny 2021].
* ↑ Fuchs, D.; Means, E. «Utah Gov. Gary Herbert Says Farewell After Nearly 12 Years In Office» (en anglès). Kuer, 28-12-2020. [Consulta: 5 juny 2021].

## Enllaços externs

* Pàgina oficial del Governador de Utah
# Game Boy Camera

El Game Boy Camera és un accessori compatible amb la Game Boy i tots els seus successors compatibles amb el format de cartutx de Game Boy. Va ser llançat el 21 de febrer de 1998 al Japó, l'1 de juny del mateix any a Amèrica del Nord i poc després a la zona PAL. És capaç d'emmagatzemar fins a 30 imatges en 4 colors diferents, que en Game Boy Color són per defecte blanc, verd, blau fort i negre. Les imatges no acostumen a perdre nitidesa quan la lent està en moviment. A les imatges desades s'hi poden aplicar "stamps", és a dir, objectes de contingut extra, com ulls, nassos, Pokémon (Charmander, Bulbasaur, Squirtle, Pikachu i Mew), personatges de Mario (Mario, Luigi i Toad entre altres), caràcters d'escriptura llatina i japonesa i els símbols de les cartes (cors, diamants, piques i trèbols). També ofereix minijocs, edició de seqüències d'imatges, impressió mitjançant el Game Boy Printer o intercanvi d'imatges amb una altra Game Boy.
# Gaig de bardissa de Santa Cruz

El gaig de bardissa de Santa Cruz (Aphelocoma insularis) és una espècie d'ocell de la família dels còrvids (Corvidae) que habita boscos i matolls de l'Illa Santa Cruz, propera a la costa del sud de Califòrnia.
Algunes classificacions, com ara Handbook of the Birds of the World and Birdlife (Dec 2018) la consideren una subespècie del gaig de bardissa de Califòrnia: Aphelocoma californica insularis.

## Referències

* ↑ «Gaig de bardissa de Santa Cruz». Cercaterm. TERMCAT, Centre de Terminologia. [Consulta: 10 setembre 2023].
# Gaig de bardissa ultramarí

El gaig de bardissa ultramarí (Aphelocoma ultramarina) és una espècie d'ocell de la família dels còrvids (Corvidae).

## Descripció

És un ocell de grandària mitjana a gran, pesa uns 120 g. El seu cap és de color blau, la seva esquena és grisa i les seves ales i cua són blaves, pit i zones inferiors grises. Els sexes són similars pel que fa a la seva morfologia, i els exemplars joves només es diferencien que la seva coloració blava és més clara. El seu iris és marró i les seves potes negres. És fàcil distingir per la seu coll i pits que són d'un sol to i que la seva esquena té menys contrast amb el to de les seves ales i cap.

## Distribució i hàbitat

És un endemisme mexicà que habita en boscos temperats muntanyencs de l'estat de Colima, nord de Michoacán, nord de l'estat de Morelos, estat de Puebla i oest de Veracruz.

## Sistemàtica

El 2011 l'AOU (per les seves sigles de l'anglès: American Ornithologists' Union Check-list Committee) basant-se en diferències fenotípiques, en plomatge i morfologia, milions d'anys de divergència genètica i aïllament sense evidència d'entrecreuament de poblacions, es van separar les espècies del gaig de bardissa ultramarí (A. ultramarina) del gaig de bardissa de Mèxic (A. wollweberi).

## Referències

* ↑ «Gaig de bardissa ultramarí». Cercaterm. TERMCAT, Centre de Terminologia. [Consulta: 8 març 2021].
* 1 2 3 «Enciclovida - Aphelocoma ultramarina» (en castellà). [Consulta: 8 març 2021].
* 1 2 3 Chesser, R.; Terry, Richard C.; Banks, F.; Keith, Barker; Dunn, Jon L.; Kratter, Andrew W.; Lovette, Irby J.; Rasmussen, Pamela C.; Remsen, J. V.; Rising, James D.; Stotz, Douglas F.; Winker, Kevin (en anglès) Fifty-second supplement to the American Ornithologists' Union Check-List of North American Birds. Auk, 128, núm.3, 2011, pàg. 600-613 [Consulta: 8 març 2021].

## Enllaços externs

* Aphelocoma ultramarina a Enciclovida
* Aphelocoma ultramarina a Naturalista
# Ganshoren

Ganshoren és una de les 19 comunes de la Regió de Brussel·les-Capital.
L'1 de gener de 2005, tenia uns 20 609 habitants. La seva superfície és de 2,5 km².
Limita amb les comunes d'Asse, de Koekelberg, Berchem-Sainte-Agathe i Jette.
# Ganskiy (cràter)

Ganskiy és un cràter d'impacte que es troba a la cara oculta de la Lluna, al sud-est de la plana emmurallada del cràter Hirayama, i a l'oest del gegantesc cràter Pasteur.
La vora d'aquest cràter és aproximadament circular, amb una lleugera aparença hexagonal. Presenta un cert desgast al llarg de la vora, sobretot al sud-oest, on un parell de petits cràters es troben al costat de la vora. Els costats interiors són normals, i el sòl interior és relativament pla, amb una lleuger elevació al sud del punt mitjà. Un cràter petit es localitza prop de la paret interior occidental.
El nom d'aquest cràter a vegades apareix escrit com "Ganskij", "Hansky" o "Hanskiy".

## Cràters satèl·lit

Per convenció, aquests elements són identificats als mapes lunars posant la lletra al costat del punt mitjà del cràter que està més prop de Ganskiy.
| Cràters satèl·lit | Ganskiy Coordenades Diàmetre F 9° 36′ S, 99° 00′ E﻿ / ﻿9.6°S,99.0°E﻿ / -9.6; 99.0﻿ (Ganskiy F) 9 km H 10° 42′ S, 99° 42′ E﻿ / ﻿10.7°S,99.7°E﻿ / -10.7; 99.7﻿ (Ganskiy H) 21 km K 12° 30′ S, 98° 24′ E﻿ / ﻿12.5°S,98.4°E﻿ / -12.5; 98.4﻿ (Ganskiy K) 13 km M 12° 00′ S, 97° 06′ E﻿ / ﻿12.0°S,97.1°E﻿ / -12.0; 97.1﻿ (Ganskiy M) 14 km S 10° 12′ S, 94° 42′ E﻿ / ﻿10.2°S,94.7°E﻿ / -10.2; 94.7﻿ (Ganskiy S) 22 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.
# Gerald Vanenburg

Gerald Vanenburg (Utrecht, Països Baixos, 5 de març de 1964) és un exfutbolista neerlandès. Va disputar 42 partits amb la selecció dels Països Baixos.

## Referències

* ↑ National Football Teams
# Gavurdağı salatası

Gavurdağı salatası és un tipus d'amanida a la cuina turca. Es fa amb una varietat de verdures com ara tomaquets, pebrots verds, cebes i cebollins, totes tallades en daus, i nous, julivert i l'espècia sumac. Aquesta amanida se serveix amb nar ekşisi com a amaniment, i grans de magrana com a decoració. Es considera un meze típic per a acompanyar el rakı a Gaziantep. Per un escriptor és una variació moderna de la tradicional ezme tot i que aquesta amanida no té ingredients picants.

## Referències

* ↑ Deniz Gürsoy. Çilingir sofrasında rakı. Oğlak, 2002, p. 76. ISBN 978-975-329-371-6.
* ↑ Mkrtichʻ Markosean. Kirveme mektuplar. Lis, 2006, p. 10. ISBN 978-975-6179-17-8.

## Enllaços externs

* Recepta a The Telegraph (anglès)
* Recepta a Istanbul Eats (anglès)
# Gestió del canvi

La gestió del canvi és un enfocament pel canvi / transició dels individus, equips i organitzacions d'un estat actual a un estat futur o desitjat. En el context de la gestió de projectes, gestió del canvi es refereix al procés pel qual els canvis són formalment presentat i aprovat.
La gestió del canvi utilitza les estructures i eines bàsiques de control de qualsevol esforç de canvi organitzacional. L'objectiu és maximitzar els beneficis i minimitzar els efectes del canvi en els treballadors i evitar distraccions.

## Referències

* ↑ Filicetti, John. «Project Management Dictionary». PM Hut, 20-08-2007. [Consulta: 16 novembre 2009].
* ↑ Kotter, J. «Change Management vs. Change Leadership -- What's the Difference?». Forbes online, 2011 [Consulta: 11 desembre 2021].
# Gino Pariani

Gino Pariani (Saint Louis, 21 de febrer de 1928 - Saint Louis, 9 de maig de 2007) fou un futbolista estatunidenc de la dècada de 1940.
Pel que fa a clubs, defensà els colors de Schumachers, Raftery's SC, St. Louis Simpkins-Ford, Calcaterra i Wildcats AC. Fou cinc cops internacional amb la selecció de futbol dels Estats Units amb la qual participà a la Copa del Món de Futbol de 1950.

## Referències

* ↑ Associated Press (May 11, 2007). Gino Pariani, Soccer Player Who Helped U.S. Upset England, Is Dead at 79. New York Times
* ↑ Findagrave, Accessed February 16, 2015
* ↑ Soccer Hall of Fame profile
* ↑ The Game of Their Lives
* ↑ Soccer Hall of Fame game results Arxivat 3 March 2016$^{[Datemismatch]}$ a Wayback Machine.
# Gharb Darfur

Gharb Darfur o Darfur Occidental o Darfur de l'Oest (àrab: غرب دارفور, Ḡarb Dārfūr; anglès: West Darfur) és una de les quinze wilayes o estats del Sudan (2011) i una de les tres de la regió de Darfur. La superfície és de 79.460 km² i la població 1.308.255 habitants (2008). La capital és al-Junaynah o al-Jineina i la segona ciutat Zalingei. Està format bàsicament per l'antic estat de Dar al-Masalit (un terç d'aquest estat va quedar dins el Txad). L'actual governador (des de 2010) pertany al Partit del Congrés Nacional, del president Omar al-Bashir, que és un partit islamista i està acusat de ser l'autor de les matances del Darfur.

## governadors

* 1994-1995: Mohammed al-Fadul
* 1995-1997: Hassan Suleiman
* 1997-2000: Ibrahim Abd ar-Rahman
* 2000-2003: Umar Harun Abdullah
* 2003-2005: Sulayman Abdallah Adam
* 2005: Habib Ahmed Makhtoum (interí)
* 2005: Umar Harun Abdullah (segona vegada)
* 2005-2006: Jaafar Abdel Hakam Ishag (Al Shirtai Jaafer Abed Al Hakim)
* 2006-2007: Mohamed al-Tulib (interí)
* 2007-2010: Abul Ghasim Iman Al Haj
* 2010-actualitat: Shartai Jaafar Abdel Hakam

## Referències

* Statoids
# Ghardaïa

Ghardaïa (en àrab غرداية, Ḡardāya; en amazic mozabita ) és un oasi i una ciutat d'Algèria capital de la província de Ghardaïa. Té una població estimada de 104.645 habitants (2005). És el centre de la vall de Mzab (M'zab), i centre dels ibadites del país. La vall ha estat declarada Patrimoni de la Humanitat. És famosa per les seves estores, amb figures geomètriques en blanc i negre. La ciutat té un aeroport conegut com a aeroport de Ghardaïa, però oficialment Noumérat-Moufdi Zakaria Airport. Fou afectada per inundacions el 2008.

## Història

Fou fundada el 1053 després de la fundació d'altres ciutats de la rodalia pels ibadites (al-Taeuf o al-Ati el 1016, Bou Noura o Bu Nura, Beni Isguen o Isgen, i Melika). Els ibadites s'estaven retirant de Sedrata, al sud de l'oasi d'Ouargla, on s'havien refugiat després de la destrucció de la seva capital, Tiaret (Tahart), pels fatimites l'any 909. La seva activitat fou principalment comercial, ja que l'agricultura hi era molt escassa per manca d'aigua. La població va restar aferrada a les seves creences ibadites i al seu dialecte amazic (el mozabita). A la ciutat, van arribar ibadites de molts altres llocs. Jueus de Gerba s'hi van traslladar al segle xiv i més tard hi van arribar jueus d'altres llocs. Emigrants de Ghardaïa van fundar Guerara el 1631 i Berrian el 1679, entre 50 i 100 km al nord i nord-est.
El 1853, Ghardaïa i tot el Mzab es va sotmetre a França. L'ocupació efectiva es va fer el 1882. El 1957, va arribar als 16.000 habitants, amb un miler d'àrabs i un miler de jueus. Sota domini francès, fou capçalera administrativa del cercle de Mzab.

## Galeria

* Vista panoràmica
* Mercat a Ghardaïa (1971)
* Mercat a Ghardaïa
* Arquitectura tradicional
* Mausoleu del xeic Sidi Aissa (1971)
* Mesquita